als_Latn dik_Latn sag_Latn
Incidenti me armë, Meta niset drejt Lezhës: Bandat e drogës s’na mbajnë dot peng
Një eksponent i Lëvizjes Socialiste për Integrim në Shëngjin është lënduar në një incident pranë një qendre votimi në shkollën e Shëngjinit.
I dëmtuari është Florjan Dushku dhe është qëlluar me tytën e armës.
Ndërkohë, zyra e shtypit e LSI-së njofton se Ilir Meta është nisur urgjentisht drejt Lezhës, ndërsa ka dhënë mesazhin se “bandat e drogës s’na mbajnë dot peng”.
Ngjarja
Dëshmitarët thanë se kishin parë një gëzhojë arme dhe një person është dërguar në spital.
Flitet për disa persona që janë përfshirë në konflikt.
Me njëherë ka reaguar nga selia e LSI në Tiranë, Luan Rama që theksoi se ky është incidenti i tretë i shënuar në Lezhë me përfaqësues të kësaj partie, nga ata që i cilësoi si kriminelë që lëvizin lirshëm pavarësisht policisë.
Ai tha se aktivisti i tyre u plagos nga tre persona të armatosur, që siç tha Rama, “janë pjesë e një grupi të njohur kriminal të rilindjes që prej ditësh vepron në mbrojtjen e strukturave kriminale të policisë së shtetit në atë qark”.
Duke e cilësuar një rast të përsëritur, Luan Rama bëri përgjegjës Kryeministrin dhe kreun e policisë Çako.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn